pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. หารือร่วมกับ บริษัท อมตะ คอร์ปอเรชัน จำกัด (มหาชน) เพื่อเตรียมความร่วมมือสำหรับส่งเสริมการจ้างงานคนพิการและผู้สูงอายุในภาคอุตสาหกรรม
วันจันทร์ที่ 24 เมษายน 2560
พม. หารือร่วมกับ บริษัท อมตะ คอร์ปอเรชัน จํากัด (มหาชน) เพื่อเตรียมความร่วมมือสําหรับส่งเสริมการจ้างงานคนพิการและผู้สูงอายุในภาคอุตสาหกรรม
พม. หารือร่วมกับ บริษัท อมตะ คอร์ปอเรชัน จํากัด (มหาชน) เพื่อเตรียมความร่วมมือสําหรับส่งเสริมการจ้างงานคนพิการและผู้สูงอายุในภาคอุตสาหกรรม พร้อมส่งเสริมศูนย์รับเลี้ยงเด็กในสถานประกอบการตามมาตรฐานของศูนย์เด็กเล็กทั่วประเทศ
วันนี้ (24 เม.ย. 60) เวลา 09.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคม และความมั่นคงของมนุษย์ (รมว.พม.) พร้อมด้วย นายไมตรี อินทุสุต ปลัดกระทรวงการพัฒนาสังคมฯ (ปลัด พม.)และคณะผู้บริหาร ประชุมหารือในประเด็นสําคัญเกี่ยวกับแนวทางการส่งเสริมการจ้างงานคนพิการและผู้สูงอายุในภาคอุตสาหกรรมอย่างเป็นระบบ ร่วมกับนายวิกรม กรมดิษฐ์ ประธานเจ้าหน้าที่บริหาร (CEO) บริษัท อมตะ คอร์ปอเรชัน จํากัด (มหาชน) ณ ห้องประชุม ชั้น 9 กระทรวงการพัฒนาสังคมฯ สะพานขาว กรุงเทพฯ
พลตํารวจเอก อดุลย์ กล่าวว่า วันนี้ ตนและคณะผู้บริหารกระทรวงการพัฒนาสังคมฯ ได้หารือร่วมกับนายวิกรม กรมดิษฐ์ ประธานเจ้าหน้าที่บริหาร (CEO) บริษัท อมตะ คอร์ปอเรชัน จํากัด (มหาชน) เพื่อเตรียมแนวทางในความร่วมมือสําหรับการส่งเสริมการจ้างงานคนพิการและผู้สูงอายุในภาคอุตสาหกรรมอย่างเป็นระบบ ทั้งนี้ จําเป็นต้องดําเนินการศึกษาและสํารวจข้อมูลที่จําเป็น ได้แก่ ความต้องการแรงงาน การฝึกอบรมและพัฒนาฝีมือแรงงาน และการจัดหาที่อยู่อาศัยรองรับอย่างเหมาะสม เป็นต้น พร้อมทั้งส่งเสริมการจ้างงานหลังเกษียณของผู้สูงอายุในภาคอุตสาหกรรม โดยต้องคํานึงถึงความเหมาะสมของประเภทงาน ระยะเวลาทํางาน และรายได้ที่เหมาะสําหรับผู้สูงอายุ นอกจากนี้ ได้ประชุมหารือในประเด็นเกี่ยวกับการส่งเสริมให้ศูนย์รับเลี้ยงเด็กในสถานประกอบการดําเนินงานอย่างเป็นระบบตามมาตรฐานของศูนย์เด็กเล็กทั่วประเทศ อย่างไรก็ตาม ในเบื้องต้น จําเป็นต้องมีการประชุมหารือเพื่อศึกษาและสํารวจข้อมูลที่จําเป็นพร้อมทั้งเชิญหน่วยงานที่เกี่ยวข้อง ร่วมจัดทําแนวทางการดําเนินงานในรูปแบบ “ประชารัฐ” ทั้งนี้ คาดว่า ภายในระยะเวลา 3 เดือน จะได้ทราบผลการศึกษาและข้อสรุปแนวทางการดําเนินงานต่อไป
รัฐบาลไทย-ข่าวทำเนียบรัฐบาล-"ปลัดแรงงาน" รับหนังสือกรณีสหภาพพนักงานประกันสังคม เรียกร้องให้ปรับค่าตอบแทนและสวัสดิการแรงงาน
วันศุกร์ที่ 11 พฤษภาคม 2561
"ปลัดแรงงาน" รับหนังสือกรณีสหภาพพนักงานประกันสังคม เรียกร้องให้ปรับค่าตอบแทนและสวัสดิการแรงงาน
นายจรินทร์ จักกะพาก ปลัดกระทรวงแรงงาน รับมอบหนังสือจากนายศาสลักษณ์ ศาสตร์บัญชา ประธานสหภาพพนักงานประกันสังคม ที่ได้นําพนักงานประกันสังคมประมาณ ๓๐ คน เดินทางมายื่นหนังสือเพื่อเรียกร้องให้มีการปรับค่าตอบแทนและสวัสดิการแรงงาน
วันที่ ๑๑ พฤษภาคม ๒๕๖๑ เวลา ๑๐.๐๐ น. นายจรินทร์ จักกะพาก ปลัดกระทรวงแรงงาน รับมอบหนังสือจากนายศาสลักษณ์ ศาสตร์บัญชา ประธานสหภาพพนักงานประกันสังคม ที่ได้นําพนักงานประกันสังคมประมาณ ๓๐ คน เดินทางมายื่นหนังสือถึง พล.ต.อ.อดุลย์ แสงสิงแก้ว รมว.แรงงาน เพื่อเรียกร้องให้มีการปรับค่าตอบแทนและสวัสดิการแรงงานของพนักงานประกันสังคม ณ ห้องประชุมชั้น ๑ กรมสวัสดิการและคุ้มครองแรงงาน
โดย ปลัดกระทรวงแรงงาน กล่าวว่า การเรียกร้องของพนักงานครั้งนี้เป็นสิทธิที่ทําได้ โดยไม่มีการเอาผิดคนที่ออกมาเคลื่อนไหว ทั้งนี้ จะมีการตั้งคณะทํางานมาพิจารณาเรื่องข้อเรียกร้องต่างๆ โดยให้พนักงานเข้าไปมีส่วนร่วม ซึ่งเรื่องค่าตอบแทน และสวัสดิการต่างๆ นั้นจะต้องมีการเปรียบเทียบกับองค์กรอื่นๆ ด้วย ตรงไหนที่ยังด้อยและควรได้ก็ต้องได้ ส่วนเรื่องไหนที่เรียกร้องแล้วไม่มีเหตุผลที่ชัดเจนก็ต้องพิจารณาต่อไป โดยจะพยายามอิงให้ได้ใกล้เคียงกับระบบข้าราชการ ทั้งนี้ ยืนยันว่าจะเร่งรัดให้เร็วที่สุด
--------------------------
กองเผยแพร่และประชาสัมพันธ์/
สมภพ ศีลบุตร - ภาพ/
11 พฤษภาคม 2561
รัฐบาลไทย-ข่าวทำเนียบรัฐบาล-การปรับปรุงร่างพระราชบัญญัติสถาบันการเงินชุมชน พ.ศ. .... ให้ชัดเจนและเหมาะสมกับบริบทขององค์กรการเงินระดับชุมชน
วันพฤหัสบดีที่ 7 กันยายน 2560
การปรับปรุงร่างพระราชบัญญัติสถาบันการเงินชุมชน พ.ศ. .... ให้ชัดเจนและเหมาะสมกับบริบทขององค์กรการเงินระดับชุมชน
ผู้ช่วย รมต.ประจําสํานักนายกฯ ด้าน ศก. และที่ปรึกษาด้านเศรษฐกิจการคลัง สศค. ร่วมกับตัวแทนจากเครือข่ายกองทุนหมู่บ้านและชุมชนเมือง ได้ร่วมกันหารือและสร้างความเข้าใจเกี่ยวกับร่างพระราชบัญญัติสถาบันการเงินชุมชน พ.ศ. ....
ในวันพุธที่ 6 กันยายน 2560 ดร.กอบศักดิ์ ภูตระกูล ผู้ช่วยรัฐมนตรีประจําสํานักนายกรัฐมนตรีด้านเศรษฐกิจ และนางสาวบัณฑรโฉม แก้วสอาด ที่ปรึกษาด้านเศรษฐกิจการคลัง สํานักงานเศรษฐกิจการคลัง ร่วมกับตัวแทนจากเครือข่ายกองทุนหมู่บ้านและชุมชนเมือง ได้ร่วมกันหารือและสร้างความเข้าใจเกี่ยวกับร่างพระราชบัญญัติสถาบันการเงินชุมชน พ.ศ. .... (ร่าง พ.ร.บ.) เพื่อปรับปรุงแก้ไขร่าง พ.ร.บ. ให้ชัดเจนและเหมาะสมกับบริบทขององค์กรการเงินระดับชุมชนมากขึ้น โดยตัวแทนจากเครือข่ายกองทุนหมู่บ้านและชุมชนเมืองได้ให้ความเห็นเกี่ยวกับการกํากับดูแลสถาบันการเงินชุมชนตามร่าง พ.ร.บ. และการใช้คําว่า “สถาบันการเงินชุมชน” ซึ่งอาจมีความซ้ําซ้อนกับการใช้ชื่อสถาบันการเงินชุมชนของกองทุนหมู่บ้านและชุมชนเมืองที่มีอยู่เดิม ดังนั้น จึงเห็นสมควรให้มีการเปลี่ยนแปลงชื่อ โดยไม่ใช้คําว่า "สถาบันการเงินชุมชน" ในร่าง พ.ร.บ.
ทั้งนี้ ร่าง พ.ร.บ. มีหลักการ ดังนี้
1. ร่าง พ.ร.บ. มีวัตถุประสงค์เพื่อรับรององค์กรการเงินชุมชนให้มีสถานะเป็นนิติบุคคลตามกฎหมายและสามารถใช้สถานะการเป็นนิติบุคคลในการทํานิติกรรมในรูปแบบต่าง ๆ โดยการขอจดทะเบียนเป็นองค์กรการเงินชุมชนภายใต้ร่าง พ.ร.บ. นี้ได้โดยสมัครใจ และหากองค์กรการเงินชุมชนใดต้องการดําเนินการแบบเดิมตามที่ได้ปฏิบัติภายใต้กฎหมายเดิมของตนเองก็สามารถกระทําได้ ในการนี้ องค์กรการเงินระดับชุมชนใดที่มีความพร้อมและต้องการได้รับการสนับสนุนและส่งเสริมก็สามารถที่จะเข้ามาขอรับการจดทะเบียนตามพระราชบัญญัตินี้ได้
2. ร่าง พ.ร.บ. กําหนดให้องค์กรการเงินชุมชนมีหน้าที่ในการบริหารจัดการและรับผิดชอบเงินของสมาชิกเอง โดยมีธนาคารผู้ประสานงานสนับสนุนด้านระบบเทคโนโลยีสารสนเทศ โดยไม่มีบทบัญญัติให้หน่วยงานรัฐหรือธนาคารผู้ประสานงานมีอํานาจหน้าที่ในการบริหารจัดการเงินของประชาชน หรือกําหนด
ให้องค์กรการเงินชุมชนต้องแบ่งปันกําไรหรือนําส่งเงินให้กับหน่วยงานของรัฐแต่อย่างใด
3. ร่าง พ.ร.บ. กําหนดให้องค์กรการเงินชุมชนจะได้รับการสนับสนุนและส่งเสริมจากธนาคารผู้ประสานงานไม่ว่าจะเป็นในด้านของระบบเทคโนโลยีสารสนเทศสําหรับการให้บริการทางการเงินขององค์กรการเงินชุมชน การตรวจสอบด้านการบริหารจัดการและการบริหารความเสี่ยงเพื่อรักษาผลประโยชน์ของสมาชิก และการสนับสนุนทางการเงินเพื่อส่งเสริมและพัฒนาระบบองค์กรการเงินชุมชน ซึ่งจะช่วยสร้างความยั่งยืน
ในการดําเนินงานให้แก่องค์กรการเงินชุมชนอย่างมีเสถียรภาพต่อไป
ในการนี้ กระทรวงการคลัง โดยสํานักงานเศรษฐกิจการคลังจะปรับปรุงร่าง พ.ร.บ. ตามความเห็นของเครือข่ายกองทุนหมู่บ้านและชุมชนเมืองเพื่อให้มีความเหมาะสมกับบริบทขององค์กรการเงินระดับชุมชน พร้อมทั้งปรับเปลี่ยนชื่อสถาบันการเงินชุมชนที่ปรากฏในร่าง พ.ร.บ. เป็นชื่ออื่นตามข้อเสนอแนะของเครือข่ายกองทุนหมู่บ้านและชุมชนเมืองเพื่อไม่ให้ซ้ําซ้อนกับสถาบันการเงินชุมชนที่มีอยู่ในปัจจุบัน
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร 02-273-9020 ต่อ 3216
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย มอบแนวทางการขับเคลื่อน "โครงการไทยนิยม ยั่งยืน" ให้แก่ปลัดจังหวัด และนายอำเภอทั่วประเทศ
วันพฤหัสบดีที่ 8 กุมภาพันธ์ 2561
รัฐมนตรีว่าการกระทรวงมหาดไทย มอบแนวทางการขับเคลื่อน "โครงการไทยนิยม ยั่งยืน" ให้แก่ปลัดจังหวัด และนายอําเภอทั่วประเทศ
รัฐมนตรีว่าการกระทรวงมหาดไทย มอบแนวทางการขับเคลื่อน "โครงการไทยนิยม ยั่งยืน" ให้แก่ปลัดจังหวัด และนายอําเภอทั่วประเทศ
วันนี้ (8 ก.พ. 61) เวลา 09:30 น. ณ ห้องรอยัล จูบิลี่ บอลรูม ศูนย์แสดงสินค้าและการประชุมอิมแพ็ค เมืองทองธานี อ.ปากเกร็ด จ.นนทบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานมอบแนวทางการขับเคลื่อนการพัฒนาประเทศตามโครงการไทยนิยม ยั่งยืน โดยมี นายฉัตรชัย พรหมเลิศ ปลัดกระทรวงมหาดไทย ร้อยตํารวจโท อาทิตย์ บุญญะโสภัต อธิบดีกรมการปกครอง ผู้บริหารระดับสูงของกระทรวงมหาดไทย ผู้บริหารกรมการปกครอง ปลัดจังหวัด นายอําเภอ และผู้เกี่ยวข้อง เข้าร่วมรับฟัง รวมจํานวน 1,104 คน
รัฐมนตรีว่าการกระทรวงมหาดไทย ได้กล่าวถึงความสําคัญปลัดจังหวัด และนายอําเภอ ซึ่งถือเป็นกลไกสําคัญในพื้นที่ โดยเน้นย้ําให้ดําเนินการตามบทบาทอํานาจหน้าที่ของนายอําเภอ ในการบริหารราชการส่วนภูมิภาค การบังคับบัญชากํานัน ผู้ใหญ่บ้าน การกํากับดูแลองค์กรปกครองส่วนท้องถิ่น การบูรณาการงานในพื้นที่ของนายอําเภอ การบริหารจัดการขยะ ตลาดประชารัฐ การดูแลที่ดินสาธารณประโยชน์รวมทั้งให้กรมการปกครองเดินหน้าขับเคลื่อนโครงการไทยนิยม ยั่งยืน ซึ่งเป็นการขับเคลื่อนงานทั้งหมดของรัฐบาลลงสู่พื้นที่ โดยให้ 878 อําเภอทั่วประเทศ เดินหน้าบูรณาการหน่วยงานราชการในพื้นที่ ร่วมกับทีมขับเคลื่อนการพัฒนาประเทศตามโครงการไทยนิยม ยั่งยืนระดับตําบล ลงพื้นที่เพื่อไปสร้างการรับรู้ และรับฟังปัญหาในพื้นที่ เพื่อการตอบสนองความต้องการพัฒนาและแก้ไขปัญหาในพื้นที่ที่หลากหลาย ให้ครอบคลุมมิติสังคม เศรษฐกิจ และความมั่นคง ขับเคลื่อนงานของรัฐบาลลงสู่พื้นที่ตามกรอบหลักดําเนินการสําคัญ 10 ข้อ โดยให้เริ่มจากการซักซ้อมทําความเข้าใจแก่ผู้ปฏิบัติงาน ซึ่งในส่วนของการลงพื้นที่ทีมตําบลในหมู่บ้าน/ชุมชน จะมีการลงพื้นที่ทั้งหมด 4 ครั้ง คาดว่าทีมขับเคลื่อนฯ ระดับตําบลจะสามารถลงพื้นที่ได้ในวันที่ 21 กุมภาพันธ์ 2561 เพื่อให้เกิดการการพัฒนาและแก้ไขปัญหาพื้นที่ได้อย่างยั่งยืน
รัฐบาลไทย-ข่าวทำเนียบรัฐบาล-กอช. ลงพื้นที่ จ.สงขลา ชวนประชาชนออมเงินแก้หนี้นอกระบบ วันที่ 27 พฤศจิกายน 2560
วันจันทร์ที่ 27 พฤศจิกายน 2560
กอช. ลงพื้นที่ จ.สงขลา ชวนประชาชนออมเงินแก้หนี้นอกระบบ วันที่ 27 พฤศจิกายน 2560
กอช.ลงพื้นที่เปิดบูธให้บริการแก่สมาชิกและผู้สนใจสมัครสมาชิก พร้อมบรรยายแนะวิธีออมเงิน ภายในงาน “โครงการนําร่องเพื่อแก้ไขปัญหาหนี้นอกระบบสําหรับผู้มีรายได้น้อยในจังหวัดสงขลา” ในวันจันทร์ที่ 27 พ.ย.2560 เวลา 10.00-16.00 น. ณ โรงแรมบุรีศรีภูบูติค หาดใหญ่
กอช. เตรียมลงพื้นที่เปิดบูธให้บริการครบวงจรแก่สมาชิกและผู้สนใจสมัครสมาชิก พร้อมบรรยายแนะวิธีออมเงิน ภายในงาน “โครงการนําร่องเพื่อแก้ไขปัญหาหนี้นอกระบบสําหรับผู้มีรายได้น้อยในจังหวัดสงขลา” ในวันจันทร์ที่ 27 พฤศจิกายน 2560 เวลา 10.00-16.00 น. ณ โรงแรมบุรีศรีภูบูติค อ.หาดใหญ่ จ.สงขลา
นางสาวโสภาวดี เลิศมนัสชัย รักษาการแทนเลขาธิการคณะกรรมการกองทุนการออมแห่งชาติ (กอช.) เปิดเผยว่า การออมเงินนับเป็นหนทางสําคัญอย่างหนึ่งที่จะช่วยให้ประชาชนมีเงินเลี้ยงชีพที่เพียงพอเมื่อมีเหตุจําเป็นต้องใช้เงินในอนาคต ช่วยหลีกเลี่ยงการกู้ยืมเงินซึ่งจะนํามาสู่ปัญหาหนี้สินได้มากที่สุด
เจ้าหน้าที่ กอช. จึงเตรียมลงพื้นที่บริการประชาชน ภายในงาน “โครงการนําร่องเพื่อแก้ไขปัญหาหนี้นอกระบบสําหรับผู้มีรายได้น้อยในจังหวัดสงขลา” ซึ่ง กอช. จะจัดบูธเปิดให้บริการครบวงจรแก่สมาชิกและผู้สนใจสมัครสมาชิกใหม่ อาทิ เปิดรับสมัครสมาชิก พร้อมบริการตรวจสอบคุณสมบัติใหม่ รู้คําตอบภายใน 1 นาที แนะนําการออมกับ กอช. ตอบข้อสงสัยของสมาชิก รับสมัครองค์การเงินชุมชนร่วมเป็นเครือข่ายกับ กอช. เป็นต้น และในช่วงเวลาประมาณ 13.00-15.00 น. ยังมีบรรยายหัวข้อ“การส่งเสริมการออม”
ทั้งนี้ ขอเชิญผู้เข้างานสามารถร่วมกิจกรรมกับ กอช.ได้ ในวันที่ 27 พฤศจิกายน 2560 เวลา 10.00-16.00 น. ณ โรงแรมบุรีศรีภูบูติค อ.หาดใหญ่ จ.สงขลา หรือสอบถามรายละเอียดได้ที่โทร 02-017-0789
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 530, 532
Email : info@nsf.or.th
รัฐบาลไทย-ข่าวทำเนียบรัฐบาล-กกจ. ไม่ทอดทิ้งกลุ่มผู้รับงานไปทำที่บ้าน ให้กู้ยืมกองทุนฯ อัตราดอกเบี้ย 0% [กระทรวงแรงงาน]
วันอังคารที่ 7 เมษายน 2563
กกจ. ไม่ทอดทิ้งกลุ่มผู้รับงานไปทําที่บ้าน ให้กู้ยืมกองทุนฯ อัตราดอกเบี้ย 0% [กระทรวงแรงงาน]
กรมการจัดหางาน ช่วยผู้รับงาน/กลุ่มผู้รับงานไปทําที่บ้าน จากพิษโรคโควิด-19  ลดอัตราดอกเบี้ย ร้อยละ0 ต่อปีในปีแรก ยื่นกู้ได้ตั้งแต่วันนี้ – 31 สิงหาคม 2563
นายสุชาติ พรชัยวิเศษกุล อธิบดีกรมการจัดหางาน เปิดเผยว่า จากการแพร่ระบาดของโรคโควิด-19 อาจส่งผลกระทบต่อผู้รับงาน/กลุ่มผู้รับงานไปทําที่บ้าน กรมการจัดหางานในฐานะหน่วยงานที่ให้ความสําคัญกับการส่งเสริมการมีงานทําให้กับแรงงานนอกระบบ ซึ่งเป็นกําลังสําคัญในการขับเคลื่อนเศรษฐกิจ และเป็นแรงงานส่วนใหญ่ของประเทศ จึงได้ ลดอัตราดอกเบี้ยเงินกู้ ให้กับผู้รับงานไปทําที่บ้านกู้ยืมเงินกองทุนเพื่อผู้รับงานไปทําที่บ้าน เพื่อกู้ยืมไปซื้อวัตถุดิบและอุปกรณ์การผลิต หรือขยายการผลิตเพื่อสร้างอาชีพในอัตราดอกเบี้ย 0% ต่อปี
“คุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล
โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปี อัตราดอกเบี้ยกู้ยืมกองทุนฯ ร้อยละ 0 ต่อปี ในงวดที่ 1-12 โดยไม่ปลอดเงินต้น และงวดที่ 13 เป็นต้นไป จนสิ้นสุดสัญญา คิดอัตราร้อยละ 3 ต่อปี กรณีไม่ชําระหนี้เงินกู้ตามกําหนดให้คิดอัตราดอกเบี้ยผิดนัดหรือเบี้ยปรับเพิ่มขึ้นอีกร้อยละ 2 ต่อปี กําหนดระยะเวลายื่นคําขอกู้ ตั้งแต่วันนี้ – 31 สิงหาคม 2563 “ นายสุชาติฯกล่าว
นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน จะเร่งหามาตรการเพื่อช่วยเหลือ และบรรเทาความเดือดร้อนให้กับแรงงานในทุกกลุ่ม ซึ่งผู้สนใจสามารถติดต่อได้ที่ สํานักงานจัดหางานกรุงเทพมหานครพื้นที่1-10 ,สํานักงานจัดหางานจังหวัดในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-JETRO พร้อมร่วมมือรัฐบาลไทยส่งเสริมการค้าการลงทุนญี่ปุ่นในไทยเพื่อฟื้นฟูเศรษฐกิจร่วมกัน
วันพุธที่ 8 กรกฎาคม 2563
JETRO พร้อมร่วมมือรัฐบาลไทยส่งเสริมการค้าการลงทุนญี่ปุ่นในไทยเพื่อฟื้นฟูเศรษฐกิจร่วมกัน
JETRO พร้อมร่วมมือรัฐบาลไทยส่งเสริมการค้าการลงทุนญี่ปุ่นในไทยเพื่อฟื้นฟูเศรษฐกิจร่วมกัน
วันนี้ (วันพุธที่ 8 กรกฎาคม 2563) เวลา 8.00 น. ณ ห้องรับรอง 1 ตึกบัญชาการ 1 ทําเนียบรัฐบาลนายทาเคทานิอัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่น (Japan External Trade Organization : JETRO) กรุงเทพฯ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี สรุปสาระสําคัญดังนี้
รองนายกรัฐมนตรียินดีที่ได้พบประธานเจโทรอีกครั้ง และขอบคุณที่เจโทรได้จัดทํารายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ประจําครึ่งแรกของปี 2563 ชื่นชมการทํางานของเจโทรที่มีส่วนสําคัญในการส่งเสริมความสัมพันธ์ที่แน่นแฟ้นด้านการค้าการลงทุนระหว่างไทยและญี่ปุ่น และขอบคุณเอกชนญี่ปุ่นที่ได้ร่วมบริจาคเวชภัณฑ์ และเครื่องมือที่จําเป็นเพื่อร่วมต่อสู้ และป้องกันการแพร่ระบาดของ COVID-19 ให้กับไทย เป็นสิ่งที่ยืนยันถึงความเป็นมิตรที่แน่นแฟ้นแม้ในยามที่ประสบกับความยากลําบากพร้อมร่วมให้กําลังใจรัฐบาลญี่ปุ่นในการจัดการกับความท้าทายวิกฤต COVID-19 นี้ ให้ผ่านพ้นไปได้ด้วยดี
ประธานเจโทรขอบคุณที่รองนายกรัฐมนตรีอนุญาตให้เข้าเยี่ยมคารวะ และมีบทบาทสําคัญในการดูแลนักธุรกิจญี่ปุ่นที่ลงทุนในประเทศไทยมาตลอด พร้อมทั้งชื่นชมการทํางานและวิสัยทัศน์ของรัฐบาลไทยที่ส่งผลให้ประเทศไทยยังเป็นประเทศสําคัญสําหรับนักลงทุนญี่ปุ่น ซึ่งเป็นที่น่ายินดีว่าแม้สถานการณ์ทางเศรษฐกิจทั่วโลกจะประสบปัญหาจากความท้าทายวิกฤตโรค COVID-19 แต่นักลงทุนญี่ปุ่นส่วนใหญ่ยังคงยืนยันจะดําเนินธุรกิจในไทย และมีความเชื่อมั่นที่จะขยายการลงทุนในไทยต่อไป
ทั้งสองฝ่ายได้แลกเปลี่ยนความคิดเห็นต่อสถานการณ์ COVID-19 ความท้าทายทางเศรษฐกิจ การผ่อนคลายข้อกําหนดจากมาตรการควบคุมการแพร่ระบาดฯ ซึ่งประธานเจโทรกล่าวว่าเข้าใจดีว่าทั้งรัฐบาลไทยและญี่ปุ่นต่างต้องให้ความสําคัญ และดูแลความปลอดภัยของประชาชนในชาติ ซึ่งรองนายกรัฐมนตรีกล่าวว่าแง่มุมด้านเศรษฐกิจก็เป็นเรื่องสําคัญรัฐบาลตระหนักถึงข้อเรียกร้องจากนักลงทุน ซึ่งไทยอยู่ระหว่างการพิจารณาผ่อนคลายมาตรการต่าง ๆ รวมทั้งการเข้าประเทศของกลุ่มธุรกิจ พร้อมนําข้อเรียกร้องของนักลงทุนญี่ปุ่นมาพิจารณา ทั้งนี้ เชื่อมั่นว่ามาตรการ Fast Track เป็นอีกจุดเริ่มต้นที่ดีเพื่อจะกลับสู่การติดต่อสัมพันธ์ทางเศรษฐกิจ
ในโอกาสนี้ รองนายกรัฐมนตรีย้ําถึงความร่วมมือกับนักลงทุนในช่วงการฟื้นฟูทางเศรษฐกิจ ซึ่งแม้ว่าช่วงเวลานี้จะเป็นช่วงเวลาที่ยากลําบาก แต่ประเทศไทยมีมาตรการดูแลภายในที่ดี ควบคุมการติดเชื้อได้ และได้มีนโยบายมุ่งพัฒนาพื้นที่ EEC ซึ่งเมื่อสถานการณ์คลี่คลาย ไทยมั่นใจว่าจะเป็นประเทศแรกๆ ที่มีความพร้อมในการเดินหน้าทางเศรษฐกิจอย่างเต็มที่ ซึ่งประธานเจโทรยืนยันพร้อมสนับสนุนเพื่อการเติบโตทางเศรษฐกิจร่วมกัน
รัฐบาลไทย-ข่าวทำเนียบรัฐบาล-กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
วันพฤหัสบดีที่ 14 พฤษภาคม 2563
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
สําหรับรถสองแถวและรถจักรยานยนต์สาธารณะ
สําหรับรถสองแถว
คนขับ
- สวมหน้ากากอนามัยหรือหน้ากากผ้าระหว่างใช้บริการ
- คนขับที่ป่วย มีอาการไข้ ไอ จาม ห้ามขึ้นรถเด็ดขาด ควรกักตัวที่บ้าน เพื่อสังเกตอาการ
- ผู้ขับรถสามารถ ปฏิเสธผู้โดยสาร ที่ไม่สวมหน้ากาก
ตัวรถ
- จัดที่นั่ง หรือเว้นระยะยืน อย่างน้อง 1-2 เมตร ตาม Social Distancing
- จัดให้มีเจล แอลกอฮอล์ประจํารถ
- ให้ทําความสะอาดรถทุกครั้งทั้งก่อนและหลัง
ผู้โดยสาร
- สวมหน้ากาก ตลอดเวลาระหว่างเดินทาง
- นั่งห่างกันอย่างน้อย 1-2 เมตร
- ล้างมือด้วยแอลกอฮอล์เจล
- ขอความร่วมมือในการงดคุยโทรศัพท์
สําหรับรถจักรยานยนต์สาธารณะ
คนขับ
- ผู้ขับรถและผู้โดยสาร สวมหน้ากากตลอดเวลาเดินทาง
- ผู้ขับต้องสวมหมวกกันน็อค สวมถุงมือ พกแอลกอฮอล์ชนิดเจลหรือน้ําสําหรับล้างมือติดตัว
- คนขับที่ป่วย มีอาการไข้ ไอ จาม ห้ามขับรถเด็ดขาด ควรกักตัวที่บ้านเพื่อสังเกตอาการ
- ผู้ขับรถสามารถ ปฏิเสธผู้โดยสารที่ ไม่สวมหน้ากากได้
ผู้โดยสาร
- ผู้โดยสาร ควรนั่งหันข้างแทนการนั่งคร่อมเบาะ
- พกเจลล้างมือและหมั่นล้างมือบ่อยๆ
- ขอความร่วมมือในการงดคุยโทรศัพท์
ตัวรถ
- ทําความสะอาดรถทุกครั้งทั้งก่อนและหลังการให้บริการ แฮนด์รถ เบาะที่นั่ง หมวกกันน็อค
- กรณีให้บริการผู้โดยสารที่ มีอาการไอ จาม หรือ ไม่สบาย ระหว่างเดินทาง ให้เช็ดทําความสะอาดด้วยแอลกอฮอล์ฆ่าเชื้อทันที
จุดรับส่งวิน
- เว้นระยะห่างกัน 1-2 เมตรในช่วงเวลารอ และสวมหน้ากากอนามัยตลอดเวลา
รัฐบาลไทย-ข่าวทำเนียบรัฐบาล-โฆษกรัฐบาลเผย คณะรัฐมนตรีมีมติเห็นชอบงบประมาณ จำนวน 5,186.13 ล้านบาท เพื่อเป็นค่าใช้จ่ายในกองทุนหลักประกันสุขภาพแห่งชาติ
วันพุธที่ 7 มีนาคม 2561
โฆษกรัฐบาลเผย คณะรัฐมนตรีมีมติเห็นชอบงบประมาณ จํานวน 5,186.13 ล้านบาท เพื่อเป็นค่าใช้จ่ายในกองทุนหลักประกันสุขภาพแห่งชาติ
โฆษกรัฐบาลเผย คณะรัฐมนตรีมีมติเห็นชอบตามที่กระทรวงสาธารณสุขเสนอขอสนับสนุนงบประมาณรายจ่ายประจําปีงบประมาณ พ.ศ. 2561 งบกลาง จํานวน 5,186.13 ล้านบาท เพื่อเป็นค่าใช้จ่ายในกองทุนหลักประกันสุขภาพแห่งชาติ
วันนี้ (6 มี.ค.61) เวลา 12.55 น. ณ โรงแรมดุสิตธานี หัวหิน อําเภอชะอํา จังหวัดเพชรบุรี ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวว่า ที่ประชุมคณะรัฐมนตรีมีมติเห็นชอบตามที่กระทรวงสาธารณสุขเสนอขอสนับสนุนงบประมาณรายจ่ายประจําปีงบประมาณ พ.ศ. 2561 งบกลางรายการเงินสํารองจ่ายเพื่อกรณีฉุกเฉินหรือจําเป็น จํานวน 5,186.13 ล้านบาท เพื่อเป็นค่าใช้จ่ายในกองทุนหลักประกันสุขภาพแห่งชาติ สําหรับดูแลด้านสุขภาพให้แก่ประชาชนได้ดียิ่งขึ้น เนื่องจากที่ผ่านมางบประมาณที่ได้รับสนับสนุนไม่เพียงพอ ทั้งในส่วนของงบบริการผู้ป่วยใน และค่าตอบแทนด้านบุคลากรสาธารณสุขของหน่วยบริการต่าง ๆ โดยเฉพาะในชนบทและพื้นที่ห่างไกล
ทั้งนี้ นายกรัฐมนตรี ได้ขอความร่วมมือสื่อมวลชนทุกแขนง สร้างการรับรู้และความเข้าใจกับประชาชน ให้ตระหนักถึงหน้าที่ที่จะร่วมกันรับผิดชอบและแบ่งเบาภาระจากการใช้จ่ายงบประมาณสนับสนุนการดําเนินการดังกล่าวอย่างไร เพื่อให้เป็นไปอย่างมีประสิทธิภาพ เนื่องจากงบประมาณที่จะใช้ในการดําเนินการเพิ่มขึ้นอย่างต่อเนื่อง ขณะที่การจัดเก็บรายได้จากภาษีของรัฐไม่เพิ่มขึ้น โดยเฉพาะอย่างยิ่งในอนาคตจะมีผู้สูงอายุเพิ่มขึ้น ซึ่งรัฐบาลต้องเตรียมงบประมาณสําหรับการดูแลด้วยเช่นกัน จึงขอให้ประชาชนทุกคนได้ตระหนักถึงหน้าที่ของตนเองในการร่วมกันรับผิดชอบ และแบ่งเบาภาระของชาติโดยการเสียภาษีตามหลักเกณฑ์ที่กําหนด เพื่อนําเงินที่ได้มาสนับสนุนการดําเนินการดังกล่าวและพัฒนาประเทศในด้านต่าง ๆ อีกทางหนึ่ง อย่างไรก็ตามยืนยันว่าขณะนี้รัฐบาลยังไม่มีแนวคิดที่จะขึ้นภาษีแต่ละประเภทแต่อย่างใด
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอำนาจเต็มแห่งสาธารณรัฐคาซัคสถานประจำประเทศไทย
วันพฤหัสบดีที่ 21 กุมภาพันธ์ 2562
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสาธารณรัฐคาซัคสถานประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสาธารณรัฐคาซัคสถานประจําประเทศไทย
ในวันพุธที่ ๒๐ กุมภาพันธ์ ๒๕๖๒ เวลา ๑๐.๔๐ น. ณ ห้องรับรองกระทรวงยุติธรรม ๒ อาคารราชบุรีดิเรกฤทธิ์ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับนางสาวราอูชัน เยสบูลาโตวา (Ms.Raushan Yesbulatova) เอกอัครราชทูตวิสามัญผู้มีอํานาจเต็มแห่งสาธารณรัฐคาซัคสถานประจําประเทศไทย พร้อมคณะ เข้าเยี่ยมคารวะ พร้อมทั้งหารือข้อราชการร่วมกัน ในเรื่องความร่วมมือด้านกระบวนการยุติธรรมและกระชับความสัมพันธ์อันดี ระหว่างไทย - คาซัคสถาน โดยมี นายวิทยา สุริยะวงค์ รองปลัดกระทรวงยุติธรรม รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-รัฐมนตรีช่วยฯ "ชุติมา" เยี่ยมชมและพบปะเกษตรกรที่มาขายข้าวเปลือก ณ จุดรับซื้อ ของจังหวัดสุรินทร์
วันจันทร์ที่ 20 พฤศจิกายน 2560
รัฐมนตรีช่วยฯ "ชุติมา" เยี่ยมชมและพบปะเกษตรกรที่มาขายข้าวเปลือก ณ จุดรับซื้อ ของจังหวัดสุรินทร์
รัฐมนตรีช่วยฯ "ชุติมา" เยี่ยมชมและพบปะเกษตรกรที่มาขายข้าวเปลือก ณ จุดรับซื้อ ของจังหวัดสุรินทร์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานโครงการเชื่อมโยงตลาดข้าวอินทรีย์และข้าว GAP ครบวงจร ณ จังหวัดสุรินทร์ ว่า ในวันนี้ได้ลงพื้นที่เยี่ยมชมและพบปะเกษตรกรที่มาขายข้าวเปลือก ณ จุดรับซื้อ จํานวน 2 แห่ง ได้แก่ 1) จุดรับซื้อ ณ โรงสีบีบีพี ในโครงการนาแปลงใหญ่ประชารัฐ อ.ท่าตูม จ.สุรินทร์ มีจํานวนสมาชิกทั้งหมด 1,081 ราย มีพื้นที่การเพาะปลูก 24,914 ไร่ โดยมีคาดการณ์ผลผลิตข้าวเปลือกชื้น จํานวน 13,672 ตัน ซึ่งการรับซื้อในวันนี้ มีเกษตรกรสมาชิกโครงการมาขายข้าว จํานวน 328 ราย ในพื้นที่ 4,324 ไร่ จํานวน 2,373 ตัน และ 2) จุดรับซื้อ ณ สหกรณ์การเกษตรรัตนบุรี อ.รัตนบุรี จ.สุรินทร์ โดยมีการซื้อข้าวเปลือก ตั้งแต่วันที่ 1 ต.ค. - 16 พ.ย. 60 จํานวน 4,726.03 ตัน การลงพื้นที่ในครั้งนี้เพื่อมาดูว่าเกษตรกรได้ผลผลิตมากน้อยแค่ไหน และมีการซื้อขายอย่างไร ซึ่งเกษตรกรกล่าวว่าในปีนี้ได้ผลผลิตน้อยกว่าปีที่ผ่านมา เนื่องจากประสบปัญหาภัยธรรมชาติ และฝนตกในช่วงผสมเกสร ทําให้ข้าวติดเมล็ดน้อย ส่งผลให้ปีนี้ราคาข้าวเปลือกหอมมะลิสูงขึ้นกว่าปีที่แล้ว จาก 11,000 บาท เป็น 14,000 บาท ในภาพรวม เกษตรกรมีความพึงพอใจในการนําข้าวมาขาย เนื่องจากระบบการรับซื้อมีความเป็นธรรมโปร่งใส ชัดเจน มีการใช้เครื่องมือที่ทันสมัยในการตรวจสอบข้าว ทําให้มั่นใจได้ว่าการตรวจสอบคุณภาพข้าวเป็นไปด้วยความแม่นยําและมีความยุติธรรม
นางสาวชุติมา กล่าวต่อไปว่า การรับซื้อข้าวจากโครงการนาแปลงใหญ่ประชารัฐ ภาคเอกชนจะบวกราคาให้กับสมาชิกอีกตันละ 300 บาท หรือกิโลกรัมละ 30 สตางค์ จึงทําให้เกษตรกรบอกกันปากต่อปากถึงความพอใจที่เข้าร่วมเป็นสมาชิก คาดว่าในปีนี้จะมีเกษตรกรเข้าร่วมเป็นสมาชิกโครงการนาแปลงใหญ่เพิ่มขึ้นอย่างแน่นอน ซึ่งเกษตรกรที่เข้าร่วมโครงการนาแปลงใหญ่จะได้รับการดูแลอย่างใกล้ชิดจากกระทรวงเกษตรฯ โดยจะได้รับพันธุ์ข้าวคุณภาพดีและได้รับคําแนะนําในการปลูกด้วย ซึ่งจะเป็นผลดีต่อเกษตรกรในการเรียนรู้กระบวนการผลิต นําไปสู่การลดต้นทุนและการเพิ่มผลผลิตต่อไป นอกจากนี้ การเข้าร่วมโครงการนาแปลงใหญ่หรือนาแปลงใหญ่ประชารัฐทําให้เกษตรกรมีหลักประกันว่า จะมีผู้มารับซื้อผลผลิตแน่นอน และให้ราคาสูงกว่าราคาตลาด ตามคุณภาพของข้าว นอกจากนี้ เพื่อลดภาระค่าใช้จ่ายของเกษตรกรในการขนข้าวมาขาย ทางเอกชนจะร่วมกับสหกรณ์การเกษตรในการเปิดจุดรับซื้อเพิ่มเติม
เกษตรกรสมาชิกนาแปลงใหญ่ต้องยกระดับการทํานาสู่มาตรฐานข้าวปลอดภัย หรือ GAP ซึ่งสามารถใช้สารเคมีได้แต่ต้องใช้ในปริมาณและระยะเวลาที่เหมาะสม โดยจะมีคนกลางมาตรวจสอบ ถ้าผ่านตามขั้นตอนทั้งหมด เกษตรกรจะได้ใบรับรอง เป็นเครื่องหมายยืนยันว่าเกษตรกรผลิตข้าวปลอดภัยตรงตามมาตรฐาน ส่งผลให้เกษตรกรขายข้าวได้ในราคาที่สูงขึ้น
"อยากเชิญชวนให้เกษตรกรสมัครเข้าเป็นสมาชิกนาแปลงใหญ่ ซึ่งเป็นโครงการของกระทรวงเกษตรฯ ที่มุ่งหวังจะเสริมสร้างให้เกษตรกรรวมกลุ่มกันอย่างเข้มแข็ง ร่วมกันบริหารจัดการนาแปลงใหญ่ร่วมกัน ซึ่งเกษตรกรที่สนใจสามารถติดต่อได้ที่เกษตรอําเภอ" นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai